# เลิฟเวอร์ (อัลบั้ม)
เลิฟเวอร์  เป็นสตูดิโออัลบั้มลำดับที่ 7 ของนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 23 สิงหาคม ค.ศ. 2019 โดยค่ายรีพับลิกเรเคิดส์ ซึ่งเป็นอัลบั้มแรกหลังจากที่เธอออกจากค่ายเดิมบิกมะชีนเร็กเคิดส์ และเป็นผลทำให้เกิดข้อพิพาทสิทธิ์ในการถือครองเพลง เลิฟวอร์เป็นอัลบั้มที่สวิฟต์ผลิตร่วมกับแจ็ก แอนโตนอฟฟ์, โจเอล ลิตเทิต, หลุยส์ เบลล์ และแฟรงก์ ดุกส์ ตั้งแต่เดือนพฤศจิกายน ค.ศ. 2018 ถึงกุมภาพันธ์ ค.ศ. 2019 หลังจากเรพิวเทชันสเตเดียมทัวร์ในปี 2018 ด้วยแรงบันดาลใจจากแฟนคลับในการช่วยให้เธอฟื้นสภาพจิตใจตัวเองหลังจากความขัดแย้งที่นำไปสู่อัลบั้ม เรพิวเทชัน (2017)

สวิฟต์มองว่าอัลบั้ม เลิฟเวอร์ เป็น "จดหมายรักถึงคนรัก" โดยได้รับแรงบันดาลใจจากชีวิตส่วนตัวที่พบมุมมองใหม่และเสรีภาพทางศิลปะที่เพิ่งค้นพบ เมื่อเทียบกับโทนเสียงที่เข้ม และหนักแน่นของฮิปฮอป จากอัลบั้มก่อนหน้าอย่าง เรพิวเทชัน เสียงของเลิฟเวอร์ จะมีความสดใสกว่า ซึ่งส่วนใหญ่เป็นเพลงแนวอิเล็กโทรป็อป ป็อปร็อก และซินท์ป็อป โดยมีท่วงทำนองที่โดดเด่นด้วยเครื่องสังเคราะห์เสียงในบรรยากาศจังหวะกลาง และเครื่องดนตรีอะคูสติก รวมเอารูปแบบที่ผสมผสานกันตั้งแต่แนวคันทรี โฟล์ก ฟังก์ และบับเบิลกัมป็อป ชวนให้ค้นหาอารมณ์ต่าง ๆ เช่น ความหลงใหล ความมุ่งมั่น ตัณหา และความโศกเศร้า รวมถึงประเด็นทางการเมืองร่วมสมัยของอเมริกา เช่น สิทธิแอลจีบีที คตินิยมสิทธิสตรี ซึ่งมีไม่กี่คนที่พูดคุยถึงเรื่องนี้

สวิฟต์แยกตัวเองจากความสนใจของสื่อหลังจากเรพิวเทชัน และเริ่มส่งเสริมประชาสัมพันธ์อัลบั้มเลิฟเวอร์ ผ่านรายการโทรทัศน์ บทสัมภาษณ์ และปกนิตยสาร ภาพหน้าปกของอัลบั้ม เลิฟเวอร์ ด้วยรูปลักษณ์สวยงามโดดเด่นด้วยสีพาสเทลสดใส สวิฟต์ยังขึ้นเล่นคอนเสิร์ต ซิตีออฟเลิฟเวอร์ ในปารีส เมื่อวันที่ 9 กันยายน ค.ศ. 2019  โดยอัลบั้มมีซิงเกิลคือ "มี!" ร้องรับเชิญโดยเบรนดอน อูรี จากวงแพนิกแอตเดอะดิสโก "ยูนีดทูคาล์มดาวน์" "เลิฟเวอร์" และ "เดอะแมน" ซึ่งติด 10 อันดับสูงสุดในชาร์ตบิลบอร์ดฮอต 100 ของสหรัฐ ในขณะที่ "ครูเอลซัมเมอร์" ขึ้นอันดับหนึ่งบนชาร์ตในปี 2023 เป็นเพลงอันดับหนึ่งในลำดับดับที่ 10 ในอาชีพของสวิฟต์

อัลบั้มนี้ได้รับการวิจารณ์ในเชิงบวกจากนักวิจารณ์ดนตรี ซึ่งยกย่องว่ามีวุฒิภาวะทางอารมณ์และเสียงที่ร่าเริง แม้ว่าบางคนจะมีที่ความคิดทางรูปแบบดนตรีที่แตกต่างกันออกไป สื่อพิมพ์จำนวนมากรวมอัลบั้มไว้ในรายการของพวกเขาโดยจัดอันดับอัลบั้มที่ดีที่สุดของปี ค.ศ. 2019 ในงานประกาศรางวัลแกรมมี ครั้งที่ 62 ของปี ค.ศ. 2020 เลิฟเวอร์ ได้รับการเสนอชื่อเข้าชิงรางวัลอัลบั้มเพลงป็อปยอดเยี่ยม เพลงไตเติลได้รับการเสนอชื่อเข้าชิงเพลงแห่งปี "ยูนีดทูคาล์มดาวน์" ได้รับการเสนอชื่อเข้าชิงรางวัลขับร้องเพลงป็อปเดี่ยวยอดเยี่ยม อัลบั้มนี้ได้รับรางวัลอัลบั้มป็อป/ร็อกที่ชื่นชอบ จากงานอเมริกันมิวสิกอะวอดส์ ปี 2019 และซิงเกิลของอัลบั้มนี้ได้รับรางวัลเอ็มทีวีวิดีโอมิวสิกอะวอดส์ จำนวน 4 รางวัล

 ภูมิหลัง 
thumb|left|upright|สวิฟต์เริ่มประพันธ์เพลงในอัลบั้ม เลิฟเวอร์ โดยพูดถึงชีวิตส่วนตัวของเธอในขณะที่ออกทัวร์เรพิวเทชันสเตเดียมทัวร์ในปี 2018 |alt=เทย์เลอร์ สวิฟต์ขณะกำลังแสดงในเรพิวเทชันสเตเดียมทัวร์
ในระหว่างการทำประชาสัมพันธ์อัลบั้ม 1989 สวิฟต์ตกเป็นเป้าของการซุบซิบข่าวแท็บลอยด์ ในฐานะ "ที่รักของอเมริกา" อันเป็นผลมาจากภาพลักษณ์ที่บริสุทธิ์และไร้เดียงสาของเธอ ถูกทำให้มัวหมองด้วยการเผยแพร่ความสัมพันธ์ที่โรแมนติกของเธอและข้อพิพาทกับคนดังคนอื่น ๆ ข้อพิพาทกลางปี 2016 ของสวิฟต์กับแร็ปเปอร์ คานเย เวสต์ ซึ่งออกซิงเกิล "เฟมัส" นำไปสู่การเคลื่อนไหววัฒนธรรมแคนเซิล ที่ต่อต้านสวิฟต์ ซึ่งเธอถูกตราหน้าว่าเป็น "อสรพิษ" สวิฟต์เก็บตัวเงียบจากความสนใจของสื่อมวลชนและออกสตูดิโออัลบั้มชุดที่หกของเธอในชื่อ เรพิวเทชัน ในเดือนพฤศจิกายน ค.ศ. 2017 เพื่อเป็นการตอบสนองต่อความสนใจของสื่อที่รายล้อมความดังของเธอ

สวิฟต์กล่าวว่าเธอประพันธ์เพลงในอัลบั้มเรพิวเทชันว่าเป็น "กลไกป้องกันตัวเอง" ที่ทำให้เธอสามารถรับมือกับประสบการณ์ดังกล่าวได้ เธอแยกตัวออกจากความสนใจของสื่อมวลชนเพราะเธอจำเป็นต้องปกป้องสุขภาพจิตของเธอและเลิกรู้สึกว่าจำเป็นต้อง "อธิบายตัวเอง" เธอได้แสดงความคิดเห็นเกี่ยวกับชื่อเสียง "ที่รักของอเมริกา" ที่เธอถูกลืมไป สวิฟต์กล่าวว่าเป็นการปลดปล่อยที่จะละทิ้งการตระหนักรู้ในตัวเองเกี่ยวกับตำแหน่งนี้และความพยายามของเธอที่จะ "ยิ้มอยู่เสมอ มีความสุขอยู่เสมอ" ด้วยเหตุนี้เธอจึงคิดว่าสตูดิโออัลบั้มลำดับที่ 7 ของเธอเป็นบันทึกส่วนตัวที่เปราะบางซึ่งจะเชื่อมโยงเธอกับผู้ชม และแสดงจุดแข็งของเธอในฐานะนักร้องและนักแต่งเพลง: "คราวนี้ฉันรู้สึกสบายใจขึ้นที่กล้าพอที่จะเสี่ยง เพราะแฟนคลับของฉันกล้าพอที่จะใจอ่อนกับฉัน"

 การประพันธ์และรูปแบบ 
ในนิตยสารโว้กฉบับเดือนกันยายน ค.ศ. 2019 สวิฟต์บรรยายถึงเลิฟเวอร์ว่าเป็น "จดหมายรักถึงคนรัก ที่เต็มไปด้วยความน่าพิศวง เร่าร้อน น่าตื่นเต้น น่าหลงใหล น่าสยดสยอง น่าสลดใจ และรุ่งโรจน์อย่างน่าอัศจรรย์" ชื่อเพลงประกอบด้วย 18 เพลง ซึ่งมากกว่าอัลบั้มอื่น ๆ ของเธอ บรรยายถึงความรู้สึกต่าง ๆ ที่เกิดจากความรัก ในขณะที่ตัวเอกของเพลงในเรพิวเทชันเป็นตัวละครที่พูดเกินจริงที่สวิฟต์สร้างขึ้นเพื่อตอบสนองต่อความขัดแย้ง เพลงในเลิฟเวอร์ประพันธ์ขึ้นจากมุมมองที่จริงใจและเบิกบานใจ และได้รับแรงบันดาลใจจากการค้นพบ "รักที่เป็นจริงมาก" ครั้งแรกของเธอ รูปแบบหลักของอัลบั้มคือความรัก สวิฟต์กล่าวว่าเธอมองว่ามันเป็นการบันทึกที่โรแมนติก นอกจากเพลงที่มีความสุขแล้ว ยังมีเพลงเกี่ยวกับความเศร้าและความเหงา ซึ่งเธอบอกว่าใคร ๆ ก็สามารถรับรู้ได้ "ผ่านการจ้องมองที่โรแมนติก"

 การวางจำหน่ายและการประชาสัมพันธ์ 
 ชื่อและงานศิลปะ 
thumb|ตัวอักษรสัญลักษณ์ของ เลิฟเวอร์
ในตอนแรกสวิฟต์พิจารณาเลือกเพลง "เดย์ไลต์" เป็นเพลงชื่อของอัลบั้ม แต่ยกเลิกแนวคิดนี้เพราะเธอคิดว่ามันซาบซึ้งเกินไป เธอได้เลือกชื่อเลิฟเวอร์เป็นชื่ออัลบั้มเพราะเธอรู้สึกว่ามันสื่อถึงรูปแบบโดยรวมได้ดีกว่าและ "เป็นแนวคิดที่ยืดหยุ่นมากกว่า"; อย่างเพลง "ยูนีดทูคาล์มดาวน์" ซึ่งเป็นเพลงเกี่ยวกับสิทธิของแอลจีบีที ก็อาจสอดคล้องกับแนวคิดนี้ได้ ช่างภาพและศิลปินภาพต่อกันชาวโคลอมเบีย วาเลเรีย โรชา ซึ่งทำงานร่วมกับสวิฟต์ในการกำกับศิลป์ของอัลบั้ม ถ่ายภาพและตัดต่อภาพหน้าปกของอัลบั้ม หน้าปกเป็นรูปสวิฟต์ที่มีปลายผมสีแซฟไฟร์และมีรูปหัวใจสีชมพูระยิบระยับบนตาขวาของเธอ พร้อมด้วยพื้นหลังเมฆสีชมพู สื่อบางแห่งวิจารณ์ว่าผลงานศิลปะชิ้นนี้ชวนให้นึกถึงบรรยากาศของฤดูร้อนและเทศกาลดนตรี

สวิฟต์เลือกใช้สีพาสเทลที่สดใสของหน้าปกในการโพสต์บนสื่อสังคมออนไลน์และเสื้อผ้าของเธอในระหว่างการประชาสัมพันธ์อัลบั้ม โดยแยกตัวออกจากงานศิลปะขาวดำที่มืดมนและสุนทรียภาพของอัลบั้มเรพิวเทชัน ในบทความของเอนเตอร์เทนเมนต์วีกลี เอ็มมา แมดเดนกล่าวว่าภาพหน้าปกของอัลบั้ม เลิฟเวอร์ ดูเหมือน "โพสต์เกี่ยวกับสุนทรียศาสตร์ที่แฟนคลับสร้างขึ้นบนทัมเบลอร์" และเรียกมันว่าเป็นส่วนหนึ่งของกระแสที่เกิดขึ้นใหม่ของ "งานศิลปะอัลบั้มที่ไร้ค่า" ด้วยการใช้หน้าปกที่จงใจดูเหมือนผลิตภัณฑ์ที่สร้างขึ้นโดยแฟน ๆ แทนที่จะเป็นงานศิลปะที่ได้รับการออกแบบจากนักออกแบบกราฟิกมืออาชีพ เลิฟเวอร์ได้นำ "ระดับของความเป็นสัญลักษณ์และความสัมพันธ์" มาสู่ผู้ชมของสวิฟต์ ตามคำกล่าวของโรชา พวกเขาสามารถสร้างงานศิลปะหน้าปกในเวอร์ชันของตัวเองได้

 การตอบรับเชิงวิจารณ์ 

ในสื่อสิ่งพิมพ์ทั่วไปได้วิจารณ์อัลบั้มเลิฟเวอร์ไปในทิศทางเชิงบวกจากนักวิจารณ์เพลง โดยเว็บไซต์รวบรวมบทวิจารณ์เมทาคริติกให้ คะแนนเฉลี่ยที่ 79 จาก 100 คะแนนเต็มซึ่งอิงจากบทวิจารณ์ 26 บท

ผู้วิจารณ์ส่วนใหญ่ยกย่องรูปแบบของอัลบั้มในแง่บวกและความใกล้ชิดทางอารมณ์ นักวิจารณ์หลายคนรวมทั้งจอน คารามานิกา จากสื่อเดอะนิวยอร์กไทมส์ นีล แมคคอร์มิค จากเดอะเดลีเทลิกราฟ และโรเบิร์ต คริสเกาในคอลัมน์ซับสแตก - คู่มือผู้บริโภคที่ตีพิมพ์ของเขา ยินดีกับเลิฟเวอร์กับการคืนฟอร์มของสวิฟต์, ยกย่องความสามารถในการประพันธ์เพลงที่เข้าถึงอารมณ์ และกล่าวเปรียบเทียบกับประเด็นที่เป็นปรปักษ์กันของเรพิวเทชัน ซึ่งมีรูปแบบเกี่ยวกับการมีชื่อเสียง เลิฟเวอร์เป็นสัญญาณของการยอมรับภาพที่มองไปข้างหน้าของสวิฟต์

นักวิจารณ์บางคนมองว่าอัลบั้มนี้เป็นสุดยอดจุดแข็งของสวิฟต์ ในฐานะนักร้องและนักแต่งเพลงในอัลบั้มที่ผ่านมาของเธอ โดยเฉพาะอย่างยิ่งเมื่อเปรียบเทียบกับอัลบั้ม เรด (2012); สชวอร์ตซ์ และแอนนา กากา จากสื่อพิตช์ฟอร์กยังเน้นถึงบทประพันธ์เพลงส่วนตัวที่ทำให้นึกถึงอัลบั้ม สปีกนาว (2010) ในบทความ เดอะการ์เดียน อเล็กซิส เปตริดิสมองว่าเลิฟเวอร์เป็นข้อพิสูจน์ถึงความสามารถในการประพันธ์เพลงของสวิฟต์ แต่แสดงความคิดเห็นว่ารูปแบบการเล่นเพลงที่ขยายออกไปนั้นให้ความรู้สึกเหมือน "การทำให้มั่นคงขึ้น ไม่ใช่ความก้าวหน้า" และเป็นความพยายามที่จะอนุรักษ์เพื่อรักษาความสำเร็จในด้านพาณิชย์ของเธอ คาร์ล วิลสัน จากสื่อสเลต อธิบายไว้ว่าเลิฟเวอร์เป็นอัลบั้มที่มีความซับซ้อน

 รายการสิ้นปี 
สื่อสิ่งพิมพ์จำนวนมากจัดอันดับให้อัลบั้มเลิฟเวอร์อยู่ในรายชื่ออัลบั้มที่ดีที่สุดของปี 2019 ปรากฏในรายการ 10 อันดับแรกของบิลบอร์ด พีเพิล และยูเอสเอทูเดย์ รวมไปถึงสื่อสิ่งพิมพ์บางฉบับอย่างอเมริกันซองไรเตอร์ และเอ็มทีวีก็รวมไว้ในรายการที่ไม่มีการจัดอันดับ ในรายชื่อนักวิจารณ์แต่ละคน อัลบั้มนี้อยู่ใน 10 อันดับแรกโดยซาเลสกี วูด เชฟฟิลด์ และวิลแมน โดยสองคนสุดท้ายระบุว่าเป็นอัลบั้มที่ดีที่สุดในปี 2019

+ อันดับรายการสิ้นปีของ เลิฟเวอร์ สื่อสิ่งพิมพ์ รายการ อันดับ อ้างอิง บิลบอร์ด 50 อัลบั้มที่ดีที่สุดของปี 2019    50 อัลบั้มที่ดีที่สุดของปี 2019    50 อัลบั้มที่ดีที่สุดของปี 2019    อัลบั้มที่ดีที่สุดของปี 2019    อัลบั้มที่ดีที่สุดของปี 2019   เอ็นเอ็มอี 50 อัลบั้มที่ดีที่สุดของปี 2019   พีเพิล 10 อัลบั้มที่ดีที่สุดของปี 2019   คิว 50 อัลบั้มยอดนิยมประจำปี 2019   โรลลิงสโตน 50 อัลบั้มที่ดีที่สุดของปี 2019   ยูเอสเอทูเดย์ 10 อัลบั้มที่ดีที่สุดของปี 2019  

 รายชื่อเพลง 
เครดิตดัดแปลงมาจากบันทึกย่อของอัลบั้ม

หมายเหตุ
  หมายถึงผู้ร่วมผลิต

 ชาร์ต 

 ชาร์ตรายสัปดาห์ 
+ ตารางชาร์ตรายสัปดาห์ของอัลบั้ม เลิฟเวอร์ ชาร์ต (2019-2023) ตำแหน่งสูงสุด Argentine Albums (CAPIF) 1 Estonian Albums (Eesti Tipp-40) 1 Icelandic Albums (Plötutíðindi) 18 Japan Hot Albums (Billboard Japan) 3 Latvian Albums (LAIPA) 1 Lithuanian Albums (AGATA) 1 Slovak Albums (ČNS IFPI) 1 South Korean Albums (Gaon) 36Swiss Albums (SNEP Romandie) 1

 ชาร์ตสิ้นปี 
+ ตารางชาร์ตสิ้นปี 2019 ของอัลบั้ม เลิฟเวอร์ ชาร์ต (2019) ตำแหน่ง Australian Albums (ARIA) 6 Austrian Albums (Ö3 Austria) 64 Belgian Albums (Ultratop Flanders) 28 Belgian Albums (Ultratop Wallonia) 158 Canadian Albums (Billboard) 14 Danish Albums (Hitlisten) 99 Dutch Albums (Album Top 100) 52 French Albums (SNEP) 179 German Albums (Offizielle Top 100) 88 Irish Albums (IRMA) 23 Japan Hot Albums (Billboard) 98 Japanese Albums (Oricon) 84 Latvian Albums (LAIPA) 61 Mexican Albums (AMPROFON) 10 New Zealand Albums (RMNZ) 14 Portuguese Albums (AFP) 36 Spanish Albums (PROMUSICAE) 50 Swiss Albums (Schweizer Hitparade) 73 UK Albums (OCC) 24 US Billboard 200 4

+ ตารางชาร์ตสิ้นปี 2020 ของอัลบั้ม เลิฟเวอร์ ชาร์ต (2020) ตำแหน่ง Australian Albums (ARIA) 15 Belgian Albums (Ultratop Flanders) 44 Canadian Albums (Billboard) 13 Croatian Albums (Foreign Top 40) 14 Danish Albums (Hitlisten) 93 Irish Albums (IRMA) 29 New Zealand Albums (RMNZ) 22 Spanish Albums (PROMUSICAE) 77 UK Albums (OCC) 37 US Billboard 200 15

+ ตารางชาร์ตสิ้นปี 2021 ของอัลบั้ม เลิฟเวอร์ ชาร์ต (2021) ตำแหน่ง Australian Albums (ARIA) 37 Belgian Albums (Ultratop Flanders) 107 Canadian Albums (Billboard) 38 Irish Albums (IRMA) 44 Spanish Albums (PROMUSICAE) 87 UK Albums (OCC) 83 US Billboard 200 61

+ ตารางชาร์ตสิ้นปี 2022 ของอัลบั้ม เลิฟเวอร์ ชาร์ต (2022) ตำแหน่ง Australian Albums (ARIA) 26 Belgian Albums (Ultratop Flanders) 59 Canadian Albums (Billboard) 34 UK Albums (OCC) 43 US Billboard 200 49

 การรับรอง